rejauldu/bengali-wikipedia huggingface dataset:
পার্সি উইলিয়াম শেরওয়েল (; জন্ম: ১৭ আগস্ট, ১৮৮০ - মৃত্যু: ১৭ এপ্রিল, ১৯৪৮) নাটালের ইসিপিঙ্গো এলাকায় জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০৬ থেকে ১৯১১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেংয়ের প্রতিনিধিত্ব করেছেন। দলে মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে নামতেন পার্সি শেরওয়েল।   খেলোয়াড়ী জীবন  দক্ষিণ আফ্রিকান স্পিনার চতুষ্টয় অব্রে ফকনার, রেজিনাল্ড সোয়ার্জ, বার্ট ভগলার ও গর্ডন হোয়াইটের বলগুলো দক্ষতার সাথে মোকাবেলা করেন। ২০-এর অধিক স্ট্যাম্পিং ঘটিয়ে অন্য যে-কোন উইকেট-রক্ষকের তুলনায় এগিয়ে রয়েছেন পার্সি শেরওয়েল। সমগ্র খেলোয়াড়ী জীবনে তেরো টেস্টে অংশগ্রহণ করেছেন পার্সি শেরওয়েল। সবগুলোতেই দলের নেতৃত্বে ছিলেন তিনি। উইকেট-রক্ষণের পাশাপাশি ৭বার অধিনায়ক হিসেবে ব্যাটিং উদ্বোধনে নামার অনন্য রেকর্ড গড়েন।   ইংল্যান্ড গমন  ২ জানুয়ারি, ১৯০৬ তারিখে টেস্ট ক্রিকেটে অভিষেক ঘটে তার। ১৯০৫-০৬ মৌসুমে ইংল্যান্ড সফরে স্মরণীয় সাফল্য পান। জানুয়ারি, ১৯০৬ সালে জোহেন্সবার্গে সিরিজের প্রথম টেস্টে অভিষেক ঘটে তার। স্বাগতিক ইংল্যান্ডের বিপক্ষে প্রথমবারের মতো দলকে ১ উইকেটের নাটকীয় জয়লাভে প্রভূতঃ সহায়তা করেন। শেষ উইকেট জুটিতে ডেভ নোর্সের (৯৩) সাথে মূল্যবান ৪৮ রানের জুটি গড়েন ও ২৮৪ রানের জয়ের অসম্ভব লক্ষ্যমাত্রা পূরণে সক্ষমতা দেখান। শেরওয়েল ২২ রান তুলে অপরাজিত থাকেন।  ১৯০৭ সালে পুনরায় ইংল্যান্ড সফরে যান। লর্ডসে তিনি তার খেলোয়াড়ী জীবনের একমাত্র সেঞ্চুরির সন্ধান পান।   ব্যক্তিগত জীবন  ক্রিকেটের পাশাপাশি টেনিসে সিদ্ধহস্তের পরিচয় দেন। ১৯০৪ সালে সাউথ আফ্রিকান চ্যাম্পিয়নশীপের এককে শিরোপা জয় করেন। এছাড়াও, ১৯০৩ ও ১৯০৪ সালে দ্বৈত শিরোপা লাভ করেন তিনি।  ১৭ এপ্রিল, ১৯৪৮ তারিখে রোডেশিয়ার বুলাওয়ে এলাকায় ৬৮ বছর বয়সে পার্সি শেরওয়েলের দেহাবসান ঘটে।   তথ্যসূত্র    বহিঃসংযোগ       বিষয়শ্রেণী:১৮৮০-এ জন্ম বিষয়শ্রেণী:১৯৪৮-এ মৃত্যু বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকান উইকেট-রক্ষক বিষয়শ্রেণী:দক্ষিণ আফ্রিকার টেস্ট ক্রিকেট অধিনায়ক বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:কোয়া-জুলু নাটালের ব্যক্তি বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার বিষয়শ্রেণী:উইকেট-রক্ষক
মরিস ওমন্ডি ওদুম্বে (জন্ম: ১৫ জুন, ১৯৬৯) নাইরোবিতে জন্মগ্রহণকারী কেনিয়ার ক্রিকেটার। কেনিয়া জাতীয় ক্রিকেট দলের অন্যতম সদস্য ওদুম্বে জুয়াড়ীদের কাছ থেকে অর্থগ্রহণের অভিযোগে আগস্ট, ২০০৪ সাল থেকে আন্তর্জাতিক ক্রিকেট অঙ্গনে অংশগ্রহণ করা থেকে নিষেধাজ্ঞার কবলে পড়েছেন। ড. আগ্রে প্রাইমারী স্কুল ও আপার হিল সেকেন্ডারী স্কুলের সাবেক ছাত্র মরিস ওদুম্বে ডানহাতি ব্যাটসম্যান ও ডানহাতি অফব্রেক বোলিংয়ে দক্ষ ছিলেন। ওদুম্বে তার সমগ্র খেলোয়াড়ী জীবনে ৬১টি একদিনের আন্তর্জাতিকে অংশ নিয়ে ২৬.০৯ গড়ে ১৪০৯ রান করেন। পাশাপাশি ৪৬.৩৩ রান গড়ে ৩৯ উইকেট পান।   খেলোয়াড়ী জীবন  ৪ জুন, ১৯৯০ তারিখে তার একদিনের আন্তর্জাতিকে অভিষেক ঘটে। আমস্টেলভিনে আইসিসি ট্রফির খেলায় বাংলাদেশ দলের বিপক্ষে অনুষ্ঠিত ঐ খেলায় তিনি ৪১ রানের পাশাপাশি ১ উইকেট পান ২৬ রান দিয়ে। ১৯৯৬ সালের ক্রিকেট বিশ্বকাপে কেনিয়ার অন্যতম শীর্ষস্থানীয় খেলোয়াড়ের মর্যাদা লাভ করেছিলেন। তন্মধ্যে অন্যতম বিষয় ছিল ওয়েস্ট ইন্ডিজের বিপক্ষে একদিনের আন্তর্জাতিকের ইতিহাসে সর্বাপেক্ষা ঘটনার জন্ম দেয়া। কেনিয়ার নাটকীয় জয়ের অন্যতম রূপকার হিসেবে ১৪ রানে ৩ উইকেট লাভ করেন।  ১৯৯৮ সালে সফরকারী ইংল্যান্ড এ দলের বিপক্ষে তার প্রথম-শ্রেণীর ক্রিকেটে অভিষেক ঘটে। ১৬ রান সংগ্রহ করলেও কোন উইকেট পাননি তিনি। নাইরোবির দল আগা খান ক্লাবে হয়ে ঘরোয়া ক্রিকেট খেলেন। ১৯৯৯ সালের বিশ্বকাপের পূর্ব-মুহুর্তে জাতীয় দলের অধিনায়ক মনোনীত হন। শ্রীলঙ্কা দলের বিপক্ষে ৯৫ বলে ৮২ রান সংগ্রহ করে ম্যান অব দ্য ম্যাচের পুরস্কার পান। কিন্তু, ২০০৩ সালের ক্রিকেট বিশ্বকাপে স্টিভ টিকোলো’র কাছে অধিনায়কত্ব হস্তান্তর করতে বাধ্য হন। তার চমকপ্রদ ক্রীড়ানৈপুণ্যে কেনিয়া দল সেমি-ফাইনালে উন্নীত হয়। পরের বছর লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে তার নিজস্ব সেরা ২০৭ রান সংগ্রহ করেন।   নিষেধাজ্ঞা  মার্চ, ২০০৪ সালে আন্তর্জাতিক ক্রিকেট কাউন্সিল কর্তৃপক্ষ ওদুম্বে’র বিরুদ্ধে সম্ভাব্য পাতানো খেলার জন্য তদন্ত শুরু করে। আগস্ট, ২০০৪ সালে জুয়াড়ীদের কাছ থেকে তাঁর অর্থগ্রহণের অভিযোগ প্রমাণিত হয়। এরফলে তাঁকে পাঁচ বছরের জন্য আন্তর্জাতিক ক্রিকেট খেলা থেকে নিষেধাজ্ঞা প্রদান করা হয়। কিন্তু ধারাভাষ্যকারদের মতে, এ নিষেধাজ্ঞার ফলে তাঁর খেলোয়াড়ী জীবনের পরিসমাপ্তি ঘটে। আগস্ট, ২০০৯ সালে নিষেধাজ্ঞার মেয়াদ শেষ হবার পর ৪০ বছর বয়সে ঘরোয়া ক্রিকেটে ফিরে আসেন।Daily Nation, 16 August 2009: Odumbe back in action after ban   অন্যান্য  ওদুম্বে এইডস আক্রান্তদের সহযোগিতায় জড়িত রয়েছেন। পাশাপাশি সাপ্তাহিক রেডিও স্পোর্টস প্রোগ্রামে অংশ নিচ্ছেন। এছাড়াও, টেলিভিশনের বাণিজ্যিক কর্মকাণ্ডে জড়িত তিনি। গান প্রকাশেরও পরিকল্পনা নিয়েছিলেন তিনি। ২০০৭ সালের কেনিয়ার সাধারণ নির্বাচনে ন্যাশনাল ডেমোক্র্যাটিক ডেভেলাপম্যান্ট ইউনিয়ন দলের পক্ষে প্রতিদ্বন্দ্বিতা করেন।   তথ্যসূত্র    পাদটীকা   Nato, K. (2007) "Rebranded Odumbe Now Playing Different Ball Game", The Nation, Nairobi, 17 March 2007.  Williamson, M. (2004) "Maurice Odumbe", Cricinfo, , Accessed 7 April 2007.  বিষয়শ্রেণী:কেনীয় ক্রিকেটার বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:কেনিয়ার একদিনের আন্তর্জাতিক ক্রিকেটার বিষয়শ্রেণী:কেনিয়া জাতীয় ক্রিকেট দলের অধিনায়ক বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:নাইরোবি থেকে আগত ক্রিকেটার বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার
যোগেশ মোহন তিবারি একজন ভারতীয় ও প্রাক্তন কূটনীতিক। তিনি ভারতীয় পররাষ্টঁ সেবার ১৯৬৬ ব্যাচের প্রাক্তন কর্মকর্তা। তিনি জবলপুরের সরকারি বিজ্ঞান কলেজ থেকে স্নাতক। তিনি সিঙ্গাপুর, সাইপ্রাস, অস্ট্রিয়া, স্লোভেনিয়া এবং কেনিয়ায় ভারতের রাষ্ট্রদূত হিসাবে দায়িত্ব পালন করেছিলেন।  তিনি ভিয়েনায় আন্তর্জাতিক সংস্থার ভারতের স্থায়ী প্রতিনিধি হিসাবে অবসর গ্রহণ করেন।    তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রিয়ায় ভারতের রাষ্ট্রদূত বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:২০শ শতাব্দীর ভারতীয় প্রকৌশলী
টেফলন মূলত একধরনের প্লাস্টিক। এর রাসায়নিক নাম পলিটেট্রাফ্লুরোইথিলিন। এটি মুলত একধরনের পলিমার যা ফ্লুরোইথেনকে পলিমারাইজেশনের মাধ্যমে পাওয়া যায়।ক্লোরোডাইফ্লোরো মিথেন ও হাইড্রোক্লোরিক গ্যাসের মিশ্রণকে প্রায় ৯০০ ডিগ্রী সেলসিয়াস তাপমাত্রায় উত্তপ্ত করলে টেট্রাফ্লোরো ইথিলিন উৎপন্ন হয়। টেট্রাফ্লোরো ইথিলিন কে যুত পলিমারকরণ প্রক্রিয়ায় ফেনটন বিকারক অর্থাৎ ফেরাস সালফেট ও হাইড্রোজেন পারঅক্সাইড এর দ্রবণের উপস্থিতিতে উত্তপ্ত করলে টেফলন বা পলিটেট্রাফ্লোরো ইথিলিন (PTFE) প্রস্তুত হয়। টেফলন খুবই নিষ্ক্রিয়, অদাহ্য, এসিড, ক্ষার ও জারক পদার্থের সাথে ক্রিয়াহীন, বিদ্যুৎ ও তাপ অপরিবাহী এবং অত্যন্ত শক্ত। এটি নন-স্টিকি প্লাস্টিক। রান্নার প্যানে টেফলন এর আঠালো ভাবহীন (নন-স্টিকিং) আবরণী দেয়া হয়। এছাড়া বৈদ্যুতিক যন্ত্রপাতিতে অন্তরক হিসেবে, জাহাজের রজ্জু, বৈদ্যুতিক ভালভ প্রভৃতি তৈরিতে এর ব্যবহার আছে।  বিষয়শ্রেণী:প্লাস্টিক বিষয়শ্রেণী:মার্কিন উদ্ভাবন বিষয়শ্রেণী:অস্তরক
কৃষ্ণরাম ভট্টাচাৰ্য (১৭শ – ১৮শ শতাব্দী) একজন বাঙালি পন্ডিত ও শাস্ত্রজ্ঞ ছিলেন।  জীবনী কৃষ্ণরাম নদীয়া জেলার মালিয়াপোতায় জন্মগ্রহণ করেন। তিনি ছিলেন একজন বিখ্যাত শাস্ত্রজ্ঞপণ্ডিত। তিনি নবদ্বীপের একজন সদাচারী ব্রাহ্মণ ছিলেন। আসামের আহমবংশীয় নৃপতি রুদ্ৰসিংহ হিন্দুশাস্ত্র অনুযায়ী ক্রিয়া ও অনুষ্ঠানাদি সম্পাদন করার জন্য ১৬৯৬-১৭১৪ সালের মধ্যে তাঁকে প্রচুর বৃত্তি ও ভূমি দান করে কামরূপে নিয়ে গিয়েছিলেন এবং তাঁর কাছ থেকে শক্তিমন্ত্রে দীক্ষিত হয়েছিলেন। কামাখ্যা মন্দির রক্ষার ভার তাঁর ওপর অৰ্পিত হয়েছিল। আসামের প্রায় সমস্ত শাক্ত তাঁর শিষ্য। তাঁর বংশধরগণ পার্বতীয়া গোঁসাই নামে পরিচিত। কৃষ্ণরাম ন্যায়বাগীশ উপাধিপ্ৰাপ্ত হন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ১০৭,   তথ্যসূত্র  বিষয়শ্রেণী:নদিয়া জেলার ব্যক্তি বিষয়শ্রেণী:বাঙালি পণ্ডিত বিষয়শ্রেণী:বাঙালি হিন্দু
কেনেথ জর্জ বিলজোয়েন (; জন্ম: ১৪ মে, ১৯১০ - মৃত্যু: ২১ জানুয়ারি, ১৯৭৪) কেপ প্রদেশের উইন্ডসরটন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৪৯ সময়কালে পক্ষে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট, অরেঞ্জ ফ্রি স্টেট ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংকর্মে পারদর্শী ছিলেন কেন ভিলজোয়েন।   আন্তর্জাতিক ক্রিকেট  ১৯২৬-২৭ মৌসুম থেকে ১৯৪৮-৪৯ মৌসুম পর্যন্ত কেন ভিলজোয়েনের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে ২৭টি টেস্টে অংশগ্রহণ করেছেন কেন ভিলজোয়েন। ২৪ ডিসেম্বর, ১৯৩০ তারিখে জোহেন্সবার্গে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৪৯ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।  ১৯৩১-৩২ মৌসুমে দক্ষিণ আফ্রিকা দলের সদস্যরূপে অস্ট্রেলিয়া ও নিউজিল্যান্ড গমন করেন। অস্ট্রেলিয়ার বিপক্ষে সিরিজের তৃতীয় টেস্টের প্রথম ইনিংসে অষ্টম উইকেটে কুইন্টিন ম্যাকমিলানের সাথে ১০৪ রানের জুটি গড়েন।  ১৯৪৭ সালে চার ঘণ্টার কম সময় নিয়ে সাসেক্সের বিপক্ষে ২০১ রানের মনোজ্ঞ শতরান করেন।   প্রশাসনে অংশগ্রহণ  দ্বিতীয় বিশ্বযুদ্ধের পর ক্রিকেট খেলা থেকে অবসর নেন। এরপর দক্ষিণ আফ্রিকা দলের ব্যবস্থাপকের ভূমিকায় অবতীর্ণ হয়েছিলেন তিনি। ১৯৫২-৫৩ মৌসুমে অস্ট্রেলিয়া এবং ১৯৫৫ সাল ও ১৯৬৩-৬৪ মৌসুমে ইংল্যান্ড গমন করেছিলেন। তন্মধ্যে, ১৯৫২ সালে অস্ট্রেলিয়া সফরে স্মরণীয় ভূমিকা পালন করেন। এক পর্যায়ে সফর বানচালের উপক্রম হলে দক্ষিণ আফ্রিকায় ভবিষ্যতের সফর আয়োজন করা সম্ভব হতো না। অধিনায়ক জ্যাক চিদাম এবং তিনি ব্যবস্থাপক হিসেবে বিস্ময়করভাবে তা মোকাবেলা করতে সক্ষম হন ও দলীয় শৃঙ্খলা ফিরিয়ে আনতে সমর্থ হয়েছিলেন।  ১৯৬৩-৬৪ মৌসুমে অস্ট্রেলিয়া সফরে অধিনায়ক ট্রেভর গডার্ডের ক্ষেত্রেও একই ঘটনা ঘটে। পূর্ণাঙ্গ সাহসী ও দৃঢ়চেতা মনোভাবের অধিকারী ছিলেন তিনি। পিছনের পায়ের উপর ভর রেখে কাটের দিকেই তিনি সবিশেষ দক্ষ ছিলেন ও রক্ষণাত্মক ভঙ্গীমায় খেলায় অগ্রসর হতেন।  ২১ জানুয়ারি, ১৯৭৪ তারিখে ৬৩ বছর বয়সে ট্রান্সভাল প্রদেশের ক্রুজার্সড্রপ এলাকায় কেন ভিলজোয়েনের দেহাবসান ঘটে।   তথ্যসূত্র    আরও দেখুন   বব ক্রিস্প  জেন বালাস্কাস  সানফয়েল সিরিজ  দক্ষিণ আফ্রিকান টেস্ট ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা   বহিঃসংযোগ        বিষয়শ্রেণী:১৯১০-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:গটেংয়ের ক্রিকেটার বিষয়শ্রেণী:গ্রিকুয়াল্যান্ড ওয়েস্টের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:ফ্রি স্টেটের ক্রিকেটার বিষয়শ্রেণী:আফ্রিকানার ব্যক্তি বিষয়শ্রেণী:ওলন্দাজ বংশোদ্ভূত দক্ষিণ আফ্রিকান ব্যক্তি বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি
তালেবপুর ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।তালেবপুর ইউনিয়ন পরিষদ - বাংলাদেশ জাতীয় তথ্য বাতায়ন (সংগৃহীতঃ ২৯ নভেম্বর, ২০১৬)   অবস্থান ও আয়তন    ইতিহাস  প্রাচীন আমলে জনবসতি গড়া এই এলাকায় ১৯৭১ সালের মহান মুক্তিযুদ্ধ চলাকালে অনেক মুক্তিযোদ্ধার বাসস্থান এই ইউনিয়নে,  তাছাড়া বিভিন্ন খেলোয়াড় বৃন্দও  জন্মেছেন যারা জাতীয় দলের হয়ে খেলেছেন যেমন কায়সার হামিদ জাতীয় ভলিবল দলের অধিনায়ক,   বক্সার রমজান বিডিআর সহ আরও অনেকেই   ভৌগোলিক উপাত্ত  এ ইউনিয়নের  দক্ষিণ পাশ দিয়ে বয়ে গেছে ধলেশ্বরী নদী এবং পূর্ব দিকে প্রবাহিত হয়েছে গাজী খালী খাল।   প্রশাসনিক উপাত্ত    জনসংখ্যার উপাত্ত    শিক্ষা  ৮০% শিক্ষার হার  প্রাইমারি ও মাধ্যমিক বিদ্যালয় বিদ্দমান  মাদ্রাসা এতিম খানায় আরবি শিক্ষার ব্যাবস্থাও আছে   কৃষি  ধান,গম,সরিষা, ভুট্টা, পেপে,কলা,পেয়াজ,আলু,প্রধান আবাদ এবং বিভিন্ন রকম সব্জীর উৎপাদনও ব্যাপক    অর্থনীতি    যোগাযোগ  ঢাকা মানিকগঞ্জ হাইওয়ে   বাস শুকতারা গাবতলী হতে সিংগাইর   অথবা হেমায়েতপুর হতে সিএনজি অটোরিকশায় সিংগাইর স্টেশনে নেমে অটোরিকশা যোগে তালেবপুর বললেই আসা যায়  দর্শনীয় স্থান এ ইউনিয়নের একটি দর্শনীয় স্থান হল বাদশা বাবা কলাবাগান মাজার শরীফ। এটি ইউনিয়নের কাংশা গ্রামের ইসলামনগরে অবস্থিত। এখানে প্রতিবছর চৈত্র মাসে প্রায় পনের দিন ব্যাপী মেলা হয়। এই মাজারের অনেক ভক্ত প্রতি বছর এই মেলায় অংশ গ্রহণ করে থাকে।   উল্লেখযোগ্য ব্যক্তি  উস্তাদ মমতাজ আলী খান সংগীত সুরকার গীতিকার  আব্দুল বারি মুকুল বিটিভি নাট্য অভিনেতা   পিলু মমতাজ  রকস্টার     তথ্যসূত্র   বিষয়শ্রেণী:সিঙ্গাইর উপজেলার ইউনিয়ন
সাইক্লামেট একটি কৃত্রিম সুইটনার। এটি সুক্রোজ (টেবিল চিনি) থেকে ৩০–৫০ গুণ বেশি মিষ্টি, এটি বাণিজ্যিকভাবে ব্যবহৃত কৃত্রিম সুইটনারগুলির মধ্যে সবচেয়ে কম শক্তিশালী করে তোলে। এটি প্রায়শই অন্যান্য কৃত্রিম মিষ্টির সাথে ব্যবহার করা হয়, বিশেষ করে স্যাকারিন; ১০ অংশ স থেকে ১ অংশ স্যাকারিনের মিশ্রণ সাধারণ এবং উভয় মিষ্টির স্বাদকে প্রচ্ছন্ন করে। এটি সুক্রলোজ সহ বেশিরভাগ সুইটনারের তুলনায় কম ব্যয়বহুল এবং গরম করার অধীনে স্থিতিশীল। নিরাপত্তার উদ্বেগের কারণে এটি কয়েকটি দেশে নিষিদ্ধ করা হয়েছে, যদিও ইউরোপীয় ইউনিয়ন এটিকে নিরাপদ বলে মনে করে।   মন্তব্য ও তথ্যসূত্র    বহিঃসংযোগ    সাইক্ল্যামিক অ্যাসিডের উপর ইউরোপীয় কমিশনের সংশোধিত মতামত  সাইক্লামেটের বিষয়ে এফডিএ কমিশনারের সিদ্ধান্ত, ৪৫ এফআর ৬১৪৭৪  বিষয়শ্রেণী:ই-সংখ্যায়িত খাদ্যে সংযোজিত দ্রব্য বিষয়শ্রেণী:সোডিয়াম যৌগ বিষয়শ্রেণী:সালফামেট বিষয়শ্রেণী:অ্যাবট পরীক্ষাগার
কাজী রশীদ-উন-নবী বাংলাদেশ সেনাবাহিনীর একজন মেজর জেনারেল। তিনি ঔষধ প্রশাসন অধিদপ্তরের মহাপরিচালক ছিলেন।   কর্মজীবন  কাজী রশীদ-উন-নবী আর্মড ফোর্সেস মেডিক্যাল কলেজের কমান্ড্যান্ট ও স্যার সলিমুল্লাহ মেডিক্যাল কলেজ মিটফোর্ড হাসপাতালের পরিচালক হিসেবে দায়িত্ব পালন করেছেন।  ১১ জুলাই ২০২৪ থেকে তিনি ঔষধ প্রশাসন অধিদপ্তরের মহাপরিচালক হিসেবে দায়িত্ব পালন করেন। এরপর ১৫ অক্টোবর ২০২৪ জারি করা এক প্রজ্ঞাপনে তাকে সেনাবাহিনীতে ফেরত পাঠায় জনপ্রশাসন মন্ত্রণালয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:ঔষধ প্রশাসন অধিদপ্তরের মহাপরিচালক বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী
হার্ভা কম্বৌ (জন্ম: ১৯ মে ১৯৮৫) একজন আইভেরিয়ান পেশাদার ফুটবলার যিনি পেরু ক্লাব ইউনিভার্সিডেড ট্যাকনিকিকা দে কাজামার্কার হয়ে খেলেন।   ক্লাব ক্যারিয়ার  কম্বু তার জীবন শুরু করেছিলেন জিন-মার্ক গিলুর ফুটবল স্কুল আকাদেমি দে সল বেনি থেকে২০০৪ সালের তুলনায় টমোদি এফসিতে এবং এক বছর পরে থাইল্যান্ডের ক্লাব বিইসি টেরো সাসানা এফসিতে যোগ দিয়েছিলেন । http://aseci.free.fr/spip.php?article32 ২০০৭-০৮ মৌসুমে তিনি বেলজিয়াম দ্বিতীয় বিভাগে আরওসি ডি শারলেরোই-মার্চিয়েনের হয়ে খেলেছিলেন, ২০০৮ গ্রীষ্মের তুলনায় একবছর সিসি বাসটিয়ায় চলে যাওয়ার পরে তিনি ক্লাবটি ত্যাগ করেন। ২০১৪ সালে, তিনি পেরুভিয়ান ক্লাব উইলি সেরারাতোতে যোগ দিয়েছিলেন। তার পর থেকে তিনি পেরুতে খেলছেন, কেবলমাত্র ২০১৭ এর দ্বিতীয়ার্ধে ভেনিজুয়েলা ক্লাব জুলিয়া এফসির হয়ে খেলেছিলেন। বছরের পর বছর ধরে তিনি পেরুর একজন স্বীকৃত নাগরিক হয়েছিলেন।   আন্তর্জাতিক ক্যারিয়ার  কম্বু ২০০৮ সালের অলিম্পিক গেমসে তার দেশের প্রতিনিধিত্ব করেছিলেন।   এলএফপি প্রোফাইল                 তথ্যসূত্র   বিষয়শ্রেণী:ফ্রান্সে প্রবাসী ফুটবলার বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:২০০৮ গ্রীষ্মকালীন অলিম্পিকের ফুটবলার বিষয়শ্রেণী:ক্লাব আফ্রিকাঁর খেলোয়াড় বিষয়শ্রেণী:স্পোর্টিং ক্লাব বাস্তিয়ার খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আইভোরীয় ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:আবিজানের ক্রীড়াবিদ বিষয়শ্রেণী:কোত দিভোয়ারের অলিম্পিক ফুটবলার বিষয়শ্রেণী:আইভোরীয় প্রবাসী ফুটবলার বিষয়শ্রেণী:ফ্রান্সে আইভোরীয় প্রবাসী ক্রীড়াবিদ বিষয়শ্রেণী:পুরুষ ফুটবল রক্ষণভাগের খেলোয়াড়
অখিল সচদেব একজন ভারতীয় সঙ্গীতশিল্পী, গায়ক এবং সুরকার। তাঁর হামসফর গানটি বলিউড চলচ্চিত্র বদ্রিনাথ কি দুলহানিয়ায় প্রদর্শিত হয়েছিল।  ২০০৯ সালে, সচদেব দিল্লি ভিত্তিক সংগীত ব্যান্ড, নাশার প্রধান কণ্ঠশিল্পী হিসাবে কর্মজীবনের শুরুয়াত করেছিলেন। তার বলিউড যাত্রা শুরু হয়েছিল তখন, যখন তিনি তার বন্ধু হুমা কুরেশীর ঈদ নৈশভোজে চলচ্চিত্র পরিচালক শশাঙ্ক খৈতানের সাথে দেখা করেছিলেন। কবির সিং চলচ্চিত্রের তার গাওয়া "তেরা বান জাউঙ্গা" গানটি বিশ্বব্যাপী দুর্দান্তভাবে সাড়া পায়। বর্তমানে তিনি মৌর্য চট্টোপাধ্যায় (অন স্টেজ ট্যালেন্টস) এর পরিচালনায় কাজ করছেন।  তিনি দিল্লি বিশ্ববিদ্যালয়ের মর্যাদাপূর্ণ দিল্লি কলেজ অফ আর্টস অ্যান্ড কমার্স থেকে অর্থনীতিতে স্নাতক (সম্মান সহ) করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় নেপথ্য গায়ক বিষয়শ্রেণী:বলিউডের নেপথ্য সঙ্গীতশিল্পী
গুগল ফাইন্যান্স হল একটি ওয়েবসাইট যা গুগল দ্বারা হোস্ট করা ব্যবসার খবর এবং আর্থিক তথ্যের উপর দৃষ্টি নিবদ্ধ করে৷   ইতিহাস  এটি প্রথম ২১ মার্চ, ২০০৬-এ গুগল দ্বারা চালু হয়েছিল। পরিষেবাটি তাদের আর্থিক সিদ্ধান্ত এবং প্রধান সংবাদ ঘটনা সহ অনেক কর্পোরেশনের জন্য ব্যবসা এবং এন্টারপ্রাইজ শিরোনাম বৈশিষ্ট্যযুক্ত। স্টক তথ্য উপলব্ধ ছিল, যেমন অ্যাডোব ফ্ল্যাশ -ভিত্তিক স্টক মূল্য চার্ট যা প্রধান সংবাদ ঘটনা এবং কর্পোরেট কর্মের জন্য চিহ্ন ধারণ করে। সাইটটি প্রতিটি কর্পোরেশন সম্পর্কে গুগল নিউজ এবং গুগল ব্লগ অনুসন্ধান নিবন্ধগুলিকেও একত্রিত করেছে, যদিও লিঙ্কগুলি স্ক্রীন করা হয়নি এবং প্রায়শই অবিশ্বস্ত বলে মনে করা হয়। Search Engine Watch – Google Finance's Untrusted Links and Spotting Nofollow – November 26, 2006    এছাড়াও দেখুন    ইয়াহু ফাইন্যান্স  এমএসএন মানি   তথ্যসূত্র   বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি বিষয়শ্রেণী:গুগল পরিষেবা বিষয়শ্রেণী:অর্থনীতির ওয়েবসাইট
১৯৮০ ওএফসি নেশন্স কাপ নুমেয়া, নতুন ক্যালিডোনিয়ায় অনুষ্ঠিত হয়েছিল। অংশগ্রহণকারী ৮টি দল ছিল অস্ট্রেলিয়া, ফিজি, নিউ ক্যালেডোনিয়া, নতুন হেব্রিডিজ, নিউজিল্যান্ড, পাপুয়া নিউ গিনি, সলোমন দ্বীপপুঞ্জ এবং তাহিতি। ফাইনালে অস্ট্রেলিয়া ৪–২ গোলে তাহিতিকে পরাজিত করে একটি চ্যাম্পিয়নশিপ শিরোপা নিশ্চিত করে যা ১৬ বছর স্থায়ী হবে। স্বাগতিকরা, নতুন ক্যালিডোনিয়া, ফিজিকে হারিয়ে তৃতীয় স্থান অর্জন করেছিল।  মাঠ নুমেয়াস্টেড ডি ম্যাজেন্টাধারণক্ষমতা: ১০,০০০200px   গ্রুপ পর্ব  গ্রুপ ১   গ্রুপ ২   নকআউট পর্ব  তৃতীয় স্থান   ফাইনাল  বিজয়ী  টীকা এবং তথ্যসূত্র  বহিঃসংযোগ  ওশেনিয়া ফুটবল  সকার পরিসংখ্যান ফাউন্ডেশন ১৯৮০ ওশেনিয়া কাপের ফলাফল। ২১ ফেব্রুয়ারি ২০১০ সংযোগ করা হয়েছে।    ১৯৮০ ১৯৮০ নেশন্স বিষয়শ্রেণী:১৯৮০-এ নতুন ক্যালিডোনিয়া বিষয়শ্রেণী:১৯৮০-এ নিউজিল্যান্ডীয় ফুটবল বিষয়শ্রেণী:১৯৮০-এ অস্ট্রেলীয় ফুটবল বিষয়শ্রেণী:ফেব্রুয়ারি ১৯৮০-এ ওশেনিয়ার ক্রীড়া প্রতিযোগিতা বিষয়শ্রেণী:মার্চ ১৯৮০-এ ওশেনিয়ার ক্রীড়া প্রতিযোগিতা
অম্বিকা চক্রবর্তী (১৮৯২- ৬ মার্চ, ১৯৬২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।   জন্ম ও শৈশব  অম্বিকা চক্রবর্তীর জন্ম চট্টগ্রামে। তার পিতার নাম নন্দকুমার চক্রবর্তী।    বিপ্লবী কর্মকাণ্ড  প্রথম মহাযুদ্ধের সময় ১৯১৬ সালের শেষভাগে বিপ্লবী দলের কাজে জড়িত থাকায় গ্রেপ্তার হন। ১৯১৮ সালে মুক্তি পান এবং বিপ্লবী নায়ক সূর্য সেনের সংগে যোগ দিয়ে চট্টগ্রামে একটি বিপ্লবী ঘাঁটি গড়ে তোলেন। ১৯২৩ সালের ১৪ ডিসেম্বর রেল কোম্পানির টাকা ডাকাতি করার পর চট্টগ্রাম শহরের প্রান্তে তাদের গোপন ঘাঁটি পুলিশ ঘিরে ফেলে। অবরোধ ভেদ করে পালিয়ে যাওয়ার সময় নাগরখানা পাহাড়ে পুলিশের সংগে খণ্ডযুদ্ধ হয়। ঐ যুদ্ধে আহত হয়ে সূর্য সেন এবং তিনি বিষ পান করেন; কিন্তু আশ্চর্যজনকভাবে বেঁচে যান ও পরে গ্রেপ্তার হয়ে বিচারে মুক্ত হন। আদালতে তাদের পক্ষ সমর্থন করেন ব্যারিস্টার যতীন্দ্রমোহন সেনগুপ্ত। ১৯২৪ সালে বাংলার অন্যান্য বিপ্লবীদের সংগে পুনরায় গ্রেপ্তার হয়ে কংগ্রেসের কলকাতা অধিবেশনের কিছু আগে ১৯২৮ সালে মুক্তি পান।   চট্টগ্রাম অস্ত্রাগার দখল  ১৯৩০ সালের ১৮ এপ্রিল চূড়ান্ত পর্যায়ের চট্টগ্রাম অস্ত্রাগার দখলের দিন তার নেতৃত্বে একটি ক্ষুদ্র দল শহরের টেলিফোন ও টেলিগ্রাফ ব্যবস্থা ধ্বংস করে। আত্মরক্ষার জন্য পাহাড় অঞ্চলে চারদিন অভুক্ত অবস্থায় থাকার পর ২২ এপ্রিল তারিখে পুলিশ ও মিলিটারির এক বিরাট বাহিনীর সংগে জালালাবাদের যুদ্ধে গুরুতরভাবে আহত হন। সঙ্গীরা তাকে মৃত মনে করে ত্যাগ করে চলে যায়। গভীর রাতে জ্ঞান ফিরে আসে ও পাহাড় ত্যাগ করে একটি নিরাপদ আশ্রয়ে চলে যান। কয়েক মাস পরে ধরা পড়েন। বিচারে প্রথমে প্রাণদণ্ড ও পরে আপিলে যাবজ্জীবন দ্বীপান্তর দণ্ড হয়।   পরবর্তী জীবন  ১৯৪৬ সালে মুক্তি পাবার পর কমিউনিস্ট আন্দোলনে যুক্ত হন। দেশবিভাগের পর উদ্বাস্তু পুনর্বাসনের চেষ্টায় একটি সমবায় গঠন করেন। ভারতের প্রথম সাধারণ নির্বাচনে বিজয়ী হয়ে বঙ্গীয় সাধারণ সভার সদস্য হন। ১৯৪৮ সালে ভারতের কমিউনিস্ট পার্টি বেআইনি ঘোষিত হলে আত্মগোপন করেন। ১৯৪৯-৫১ সালে পুনরায় কারাবাস করেন।   মৃত্যু  অম্বিকা চক্রবর্তী ১৯৬২ সালের ৬ মার্চ কলকাতার রাজপথে দুর্ঘটনায় মৃত্যুবরণ করেন।   তথ্যসূত্র   বিষয়শ্রেণী:১৮৯২-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৬২-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:অনুশীলন সমিতি বিষয়শ্রেণী:সূর্য সেন বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:১৯শ শতাব্দীর রাজনীতিবিদ বিষয়শ্রেণী:২০শ শতাব্দীর রাজনীতিবিদ বিষয়শ্রেণী:বাঙালি বিপ্লবী বিষয়শ্রেণী:ভারতের কমিউনিস্ট পার্টি বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:চট্টগ্রাম জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ১৯৫১-১৯৫৭
"সম্বন্ধ " শব্দটি একটি সংস্কৃত শব্দ যার অর্থ "সম্পর্ক"। এটি সংস্কৃত ব্যাকরণ এবং গৌড়ীয় বৈষ্ণব ধর্মতত্ত্বে একটি মূল ধারণা। হিন্দুধর্মের এই ঐতিহ্যের পরিপ্রেক্ষিতে, সম্বন্ধ-জ্ঞান অর্থ সর্বশক্তিমান ঈশ্বর কৃষ্ণ, শক্তি, জীব এবং জগতের মধ্যে সম্পর্কের জ্ঞান।  তদনুসারে, সম্বন্ধ-জ্ঞানে তিনটি তত্ত্ব বা সত্যজ্ঞান অন্তর্ভুক্ত: কৃষ্ণ-তত্ত্ব, শক্তি-তত্ত্ব এবং জীব-তত্ত্ব।   ধর্মতত্ত্ব   গৌড়ীয় বৈষ্ণবধর্মে সম্বন্ধ হল কৃষ্ণ, জীব এবং জড় জগতের মধ্যে সম্পর্ক। সমস্ত জীবই নিত্য এবং অবিচ্ছেদ্যভাবে কৃষ্ণের সাথে যুক্ত। কৃষ্ণ সমস্ত সম্পর্কের প্রকৃত বস্তু। কৃষ্ণ এবং জীবের মধ্যে মূল সম্পর্ক হল একজন ভৃত্যের মনোভাব। সাধনা( যার মধ্যে রয়েছে ভগবান শ্রীকৃষ্ণের নাম কীর্তন এবং জপ-এর পুনরাবৃত্তি) মানুষকে মায়া থেকে মুক্ত করে।  বৈদিক সাহিত্য কৃষ্ণের সাথে জীবের চিরন্তন সম্পর্ককে বর্ণনা করে। সম্পর্কের বোধগম্যতা, এবং এই বোঝাপড়ার ভিত্তিতে পরবর্তী যে কোনো কার্যকে বলা হয় "অভিধেয়"। বিশুদ্ধ কৃষ্ণ প্রেম লাভ করে (কৃষ্ণপ্রেমে পৌঁছানো) কৃষ্ণ ও তার সহযোগী (পার্ষদ) প্রযুক্ত চিন্ময় জগতে প্রত্যাবর্তন করাই হল জীবনের চূড়ান্ত লক্ষ্য যাকে বলা হয় "প্রয়োজন"।  গৌড়ীয় বৈষ্ণব ঐতিহ্যে সনাতন গোস্বামীকে সম্বন্ধ-জ্ঞানের আচার্য বিবেচনা করা হয়। মদন মোহন-দেবতা, বৃন্দাবন-এ সনাতন দ্বারা স্থাপিত, মদনমোহন সম্বন্ধের সঙ্গে যুক্ত। বিশ্বাস করা হয় যে তিনি জড় বাসনার প্রভাব কাটিয়ে উঠতে এবং কৃষ্ণের ভক্তিমূলক সেবায় মনোনিবেশ করতে সাহায্য করেন।   তথ্যসূত্র        Additional reference: Tadatmya Sambandha: A study in Relation of Identity, R.I. Ingalalli 1990    বহিঃসংযোগ   Sambandha in Chaitanya-charitamrite and Bhagavata-purane  বিষয়শ্রেণী:হিন্দু দার্শনিক ধারণা বিষয়শ্রেণী:বৈষ্ণব সম্প্রদায়
বারাসাত মেডিকেল কলেজ ও হাসপাতাল হল একটি সরকারি চিকিৎসা মহাবিদ্যালয় ও হাসপাতাল। মহাবিদ্যালয়টি পশ্চিমবঙ্গের উত্তর চব্বিশ পরগনা জেলার বারাসাত শহরে অবস্থিত। শহরটি কলকাতার উত্তর-পূর্ব শহরতলি বা কলকাতা মহানগর অঞ্চলের অন্তর্গত। মহাবিদ্যালয়টি থেকে চিকিৎসাবিদ্যার একটি পেশাগত স্নাতক ডিগ্রী ব্যাচেলর অব মেডিসিন অ্যান্ড সার্জারি (এমবিবিএস) প্রদান করা হয়। মহাবিদ্যালয়ে ২০২২-২০২৩ শিক্ষাবর্ষ থেকে পঠন-পাঠন শুরু হবে।   পাঠ্যধারা  বারাসাত মেডিকেল কলেজ ও হাসপাতাল প্রতি বছর এমবিবিএস পাঠ্যধারায় ১০০ জন শিক্ষার্থীর শিক্ষা ও প্রশিক্ষণের দায়িত্বগ্রহণ করে।   অনুমোদিত  মহাবিদ্যালয়টি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের সঙ্গে অধিভুক্ত এবং জাতীয় মেডিকেল কমিশন দ্বারা স্বীকৃত।   তথ্যসূত্র   বিষয়শ্রেণী:পশ্চিমবঙ্গের মেডিকেল কলেজ বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ বিষয়শ্রেণী:২০২২-এ প্রতিষ্ঠিত শিক্ষাপ্রতিষ্ঠান
পদ্মা সেতু দক্ষিণ থানা শরীয়তপুর জেলার একটি থানা।   অবস্থান  পদ্মা সেতুর শরীয়তপুরের জাজিরা প্রান্তে পূর্ব ও পশ্চিম নাওডোবা ইউনিয়ন নিয়ে ‘পদ্মা সেতু দক্ষিণ থানা’।   ইতিহাস  পদ্মা সেতু এলাকায় নিরাপত্তা নিশ্চিতে, নৌ চলাচল ও পিলার কেন্দ্রিক নজরদারির লক্ষ্যে পদ্মা সেতু (উত্তর) ও পদ্মা সেতু (দক্ষিণ) নামে দুইটি থানার যাত্রা শুরু হলো। ২১ জুন, ২০২২-এ সরকারি বাসভবন গণভবন থেকে ভার্চুয়ালি যুক্ত হয়ে পদ্মা সেতু (উত্তর) ও পদ্মা সেতু (দক্ষিণ) থানা দুইটির উদ্বোধন করেছেন প্রধানমন্ত্রী শেখ হাসিনা।   প্রশাসনিক এলাকা  পূর্ব নাওডোবা ইউনিয়ন  নাওডোবা ইউনিয়ন   যোগাযোগ ব্যবস্থা    তথ্যসূত্র   বিষয়শ্রেণী:পদ্মা সেতু বিষয়শ্রেণী:শরীয়তপুর জেলার থানা